คือปกติดิฉันจะประจำเดือนมา วันที่ 1 แต่พอถึงวันที่ 1 ไม่มา ฉันเลยตรวจครรภ์ ในวันที่ 5 ขึด 2 ขีดแต่ขีดที่สองจางๆ จากนั้นก็กะจะไปพบแพทย์ แต่ไม่ได้ว่างไป หลังจากนั้นได้ทำงานยกของหนัก และเดินทั้งวัน และจากนั้นอีก สองวันก็ปวดท้องน้อยมากลามไปถึงหลังและต้นขา แต่ไม่มากถึงกับทนไม่ได้เลย แต่ก็ทรมาน จากนั้นก็มีลิ่มเลือดออกมากประมาณ 2 นิ้ว แล้วก็มีเลือดออกมามากและอาการปวดก็ไม่หายไปเลย ตอนนี้เลือดก็ยังไหลอยู่แต่น้อยกว่าเมื่อวานแต่อาการปวดท้องยังเหมือนเดิมเลยค่ะบอกแฟนว่าจะไปหาแต่แฟนลอกว่าตรวจมันขึ้นขีดเดียวก็คงเป็นเมนส์ธรรมดา เค้าเลยไม่ให้ไปค่ะ
สวัสดีค่ะ หากประจำเดือนเลยกำหนดที่ควรจะมา แล้วได้ตรวจหาการตั้งครรภ์พบขึ้นขีดที่ 2 แม้จะจางๆ แต่ก็แสดงว่าน่าจะมีการตั้งครรภ์เกิดขึ้น และหลังจากนั้น หากมีอาการปวดท้องน้อย มีเลือดออกมาก แสดงว่าน่าจะเกิดภาวะแทรกซ้อนจากการตั้งครรภ์ขึ้น เช่น แท้งคุกคาม ท้องนอกมดลูก เป็นต้น แนะนำควรรีบไปพบสูติ-นรีแพทย์โดยเร็ว เพราะหากปล่อยไว้ อาจเกิดอันตรายได้ค่ะ ดังนั้น ก็ควรแจ้งความจริงให้แฟนได้ทราบ จะได้รีบพาไปรักษาค่ะ